太極拳係道家武學，行拳嗰陣講究鬆沉圓活，內外一體，周身動靜純以意行。基本戰術同《莊子‧說劍》中所言嘅道門劍學戰術一樣，係「示之以虛，開之以利，後之以發，先之以至」。先明察敵方嘅勁氣，透過唔同心法令敵人勁氣落空又或將之引乜，使敵人因為身法進入敗勢而難以再有效控制自身勁氣身法，直至其虛實畢露，即刻擊其虛處。